
  
46 DR 30.10.2019 

 

 

■1250 

Tuan Shaharizukirnain bin Abd Kadir [Setiu]: Disebut dalam ucapan. 

Tuan Sivarasa Rasiah: Ada? Minta maaf tetapi tidak disediakan jawapan untuk 
saya, tetapi tidak mengapa saya... 

Timbalan Yang di-Pertua [Dato' Mohd Rashid Hasnon]: Jawapan bertulis. 

Tuan Sivarasa Rasiah: Kita akan jawab secara bertulis. Seperti saya sebut tadi, 
saya ingin beralih ke tajuk Majlis Pengurusan Komuniti Kampung yang dibangkitkan oleh 
beberapa orang Ahli Yang Berhormat iaitu Yang Berhormat Batang Sadong, Yang Berhormat 
Kota Samarahan, Yang Berhormat Hulu Rajang, Yang Berhormat Kuala Terengganu, Yang 
Berhormat Kuala Krai, Yang Berhormat Betong, Yang Berhormat Lawas, Yang Berhormat 
Tenom, Yang Berhormat Lubok Antu, Yang Berhormat Saratok dan Yang Berhormat Mas 
Gading. 

Rata-rata soalan berkaitan dengan Majlis Pengurusan Komuniti Kampung 
Persekutuan (MPKKP) ini telah menzahirkan kebimbangan terhadap kesan penubuhan 
MPKKP yang dirasakan akan menyebabkan perpecahan dan merosakkan perpaduan dalam 
komuniti khususnya di negeri Sarawak, ini dizahirkan oleh beberapa Yang Berhormat 
daripada Sarawak. Ingin saya memperjelaskan di sini, bahawa Kerajaan Persekutuan 
sentiasa peka dengan kehendak dan keperluan rakyat di peringkat akar umbi dan sentiasa 
berusaha untuk menambah baik sistem pentadbiran di peringkat kampung khususnya demi 
kesejahteraan penduduk di kawasan itu sendiri.  

Menjawab persoalan berkaitan dengan pelaksanaan MPKKP di negeri Sarawak, 
situasi yang berlaku kini di Sarawak hanya seorang ketua kaum atau juga dikenali sebagai 
Pengerusi Jawatankuasa Kemajuan dan Keselamatan Kampung (JKKK) yang mengurus 
tadbir setiap kampung atau rumah panjang. Sehingga kini, kerajaan negeri Sarawak masih 
mengekalkan JKKK sedia ada dan tidak mahu menerima dan mengguna pakai MPKK seperti 
negeri-negeri lain. Tambahan lagi dan ini adalah perkara yang penting, Kerajaan Negeri 
Sarawak telah mengeluarkan arahan bertulis pada 23 Oktober 2018 yang melarang ketua 
kaum dan JKKK negeri Sarawak daripada menghadiri sebarang majlis rasmi yang dianjurkan 
oleh Kerajaan Persekutuan.  

Ini telah menyebabkan pelaksanaan dasar dan projek Kerajaan Persekutuan tidak 
dapat disampaikan dengan lebih berkesan di peringkat akar umbi. Oleh itu, masanya adalah 
sesuai sekarang bagi Kerajaan Persekutuan untuk menubuhkan MPKKP khususnya di negeri 
Sarawak sebagai penghubung Kerajaan Persekutuan dengan masyarakat luar bandar dalam 
menyalurkan sebarang maklumat dan memberi penjelasan berkaitan dasar-dasar dan 
program-program Kerajaan Persekutuan di peringkat akar umbi. 

Tuan Lukanisman bin Awang Sauni [Sibuti]: Yang Berhormat Timbalan Menteri, 
boleh celah sedikit MPKK. 

Tuan Sivarasa Rasiah: Biar saya habis dahulu kemudian saya bagi ruang kepada 
Yang Berhormat Sibuti. Penduduk di luar bandar juga akan mendapat menyalurkan maklumat 
keperluan mereka dengan lebih efektif dengan adanya komunikasi dua hala ini. MPKKP tidak 
hanya ditubuhkan di Sarawak tetapi juga di Kelantan, Terengganu, Pahang dan Perlis iaitu di 
negeri-negeri yang tidak ditadbir oleh Kerajaan Persekutuan selaras dengan keputusan 
Mesyuarat Jemaah Menteri pada 18 Oktober 2019. Saya hendak tegaskan, ini bukan 
keputusan kementerian, ini ialah keputusan Jemaah Menteri, Kerajaan Pakatan Harapan. 
Peranan utama MPKKP ini adalah: 

(i) membantu Kerajaan Persekutuan dalam penyediaan 
perancangan dan pelaksanaan pembangunan di peringkat 
kampung; 

(ii) menyalurkan maklumat keperluan pembangunan masyarakat 
kampung kepada Kerajaan Persekutuan; 



#1250. Tuan Shaharizukirnain bin Abd Kadir [Setiu]: Disebut dalam ucapan. Tuan Sivarasa Rasiah: Ada? Minta maaf tetapi tidak disediakan jawapan untuk saya, tetapi tidak mengapa saya... Timbalan Yang di-Pertua [Dato' Mohd Rashid Hasnon]: Jawapan bertulis. Tuan Sivarasa Rasiah: Kita akan jawab secara bertulis. Seperti saya sebut tadi, saya ingin beralih ke tajuk Majlis Pengurusan Komuniti Kampung yang dibangkitkan oleh beberapa orang Ahli Yang Berhormat iaitu Yang Berhormat Batang Sadong, Yang Berhormat Kota Samarahan, Yang Berhormat Hulu Rajang, Yang Berhormat Kuala Terengganu, Yang Berhormat Kuala Krai, Yang Berhormat Betong, Yang Berhormat Lawas, Yang Berhormat Tenom, Yang Berhormat Lubok Antu, Yang Berhormat Saratok dan Yang Berhormat Mas Gading. Rata-rata soalan berkaitan dengan Majlis Pengurusan Komuniti Kampung Persekutuan (MPKKP) ini telah menzahirkan kebimbangan terhadap kesan penubuhan MPKKP yang dirasakan akan menyebabkan perpecahan dan merosakkan perpaduan dalam komuniti khususnya di negeri Sarawak, ini dizahirkan oleh beberapa Yang Berhormat daripada Sarawak. Ingin saya memperjelaskan di sini, bahawa Kerajaan Persekutuan sentiasa peka dengan kehendak dan keperluan rakyat di peringkat akar umbi dan sentiasa berusaha untuk menambah baik sistem pentadbiran di peringkat kampung khususnya demi kesejahteraan penduduk di kawasan itu sendiri. Menjawab persoalan berkaitan dengan pelaksanaan MPKKP di negeri Sarawak, situasi yang berlaku kini di Sarawak hanya seorang ketua kaum atau juga dikenali sebagai Pengerusi Jawatankuasa Kemajuan dan Keselamatan Kampung (JKKK) yang mengurus tadbir setiap kampung atau rumah panjang. Sehingga kini, kerajaan negeri Sarawak masih mengekalkan JKKK sedia ada dan tidak mahu menerima dan mengguna pakai MPKK seperti negeri-negeri lain. Tambahan lagi dan ini adalah perkara yang penting, Kerajaan Negeri Sarawak telah mengeluarkan arahan bertulis pada 23 Oktober 2018 yang melarang ketua kaum dan JKKK negeri Sarawak daripada menghadiri sebarang majlis rasmi yang dianjurkan oleh Kerajaan Persekutuan. Ini telah menyebabkan pelaksanaan dasar dan projek Kerajaan Persekutuan tidak dapat disampaikan dengan lebih berkesan di peringkat akar umbi. Oleh itu, masanya adalah sesuai sekarang bagi Kerajaan Persekutuan untuk menubuhkan MPKKP khususnya di negeri Sarawak sebagai penghubung Kerajaan Persekutuan dengan masyarakat luar bandar dalam menyalurkan sebarang maklumat dan memberi penjelasan berkaitan dasar-dasar dan program-program Kerajaan Persekutuan di peringkat akar umbi. Tuan Lukanisman bin Awang Sauni [Sibuti]: Yang Berhormat Timbalan Menteri, boleh celah sedikit MPKK. Tuan Sivarasa Rasiah: Biar saya habis dahulu kemudian saya bagi ruang kepada Yang Berhormat Sibuti. Penduduk di luar bandar juga akan mendapat menyalurkan maklumat keperluan mereka dengan lebih efektif dengan adanya komunikasi dua hala ini. MPKKP tidak hanya ditubuhkan di Sarawak tetapi juga di Kelantan, Terengganu, Pahang dan Perlis iaitu di negeri-negeri yang tidak ditadbir oleh Kerajaan Persekutuan selaras dengan keputusan Mesyuarat Jemaah Menteri pada 18 Oktober 2019. Saya hendak tegaskan, ini bukan keputusan kementerian, ini ialah keputusan Jemaah Menteri, Kerajaan Pakatan Harapan. Peranan utama MPKKP ini adalah: (i) membantu Kerajaan Persekutuan dalam penyediaan perancangan dan pelaksanaan pembangunan di peringkat kampung; (ii) menyalurkan maklumat keperluan pembangunan masyarakat kampung kepada Kerajaan Persekutuan;